钦定古今图书集成/理学汇编/文学典/第032卷 > 谢朓
## 钦定古今图书集成/理学汇编/文学典/第032卷 > 谢朓

按《南齐书》本传，“朓字元晖，陈郡阳夏人也。祖述，吴兴
太守。父纬，散骑侍郎。朓少好学，有美名，文章清丽。解
褐豫章王太尉行参军，历随王东中郎府，转王俭卫
军东阁祭酒、太子舍人，随王镇西功曹，转文学。子隆
在荆州，好辞赋，数集僚友。朓以文才，尤被赏爱，流连
晤对，不舍日夕。长史王秀之以朓年少相动，密以启”
闻。世祖敕曰：“侍读虞云自宜恒应侍接，朓可还都。”朓
道中为诗《寄西府》曰：“常恐鹰隼击，秋菊委严霜。寄言
罻罗者，寥廓已高翔。”迁新安王中军记室，朓笺辞子
隆曰：“朓闻潢污之水，思朝宗而每竭；驽蹇之乘，希沃
若而中疲。何则？皋壤摇落，对之惆怅，岐路东西，或以
呜悒。况乃服义徒拥，归志莫从，邈若坠雨，飘似秋蒂。
朓实庸流”，行能无算。属天地休明，山川受纳，褒采一
介，搜扬小善。舍耒场圃，奉笔兔园。东泛三江，西浮七
泽。契阔戎旃，从容䜩语。“长裾日曳，后乘载脂。荣立府
廷，恩加颜色。沐发晞阳，未测涯涘。抚臆论报，早誓肌
骨。不悟沧溟未运，波臣自荡。渤澥方春，旅翮先谢。清
切蕃房，寂寥旧荜。轻舟反溯，吊影独留，白云在天，龙
门不见。去德滋永，思德滋深。唯待青江可望，候归艎
于春渚；朱邸方开，效蓬心于秋实。如其簪履或存，衽
席无改，虽复身填沟壑，犹望妻子知归，揽涕告辞，悲
来横集。”寻以本官兼尚书殿中郎。隆昌初，敕朓接北
使，朓自以口讷启让，不当见许。高宗辅政，以朓为骠
骑谘议，领记室，掌霸府文笔，又掌中书诏诰。除秘书
丞，未拜，仍转中书郎。出为宣城太守，以选复为中书
郎。建武四年，出为晋安王镇北谘议、南东海太守，行
南徐州事，启王敬则反谋，上甚嘉赏之。迁尚书吏部
郎。朓上表三让，中书疑朓官未及让，以问祭酒沈约。
约曰：“宋元嘉中，范晔让吏部，朱修之让黄”门，蔡兴宗
让中书，并三表，诏答具事宛然。近世小官不让，遂成
恒俗，恐此有乖让意。王蓝田、刘安西并贵重，初不自
让，今岂可慕此不让邪？孙兴公、孔𫖮并让记室，今岂
可三署皆让邪？谢吏部今授超阶，让别有意，岂关官
之大小？㧑谦之美，本出人情，若大官必让，便与诣阙
章表不异。例既如此，谓都自非疑。朓又启让，上优答
不许。朓善草隶，长五言诗，沈约常云“二百年来无此
诗也。”敬皇后迁祔山陵，朓撰《哀策文》，齐世莫有及者。
东昏失德，江祏欲立江夏王，宝元末更回惑，与弟祀
密谓朓曰：“江夏年少，轻脱，不堪负荷，神器不可复行
废立。始安年长入纂，不乖物望，非以此要富贵，政是
求安国家耳。”遥光又遣亲人刘沨密致意于朓，欲以
为肺腑。朓自以受恩高宗，非沨所言，不肯答。少日，遥
光以脁兼知卫尉事。朓惧见引，即以祏等谋告左兴
盛、刘暄，兴盛不敢发言。祏闻，以告遥光，遥光大怒，乃称敕召朓，仍回车付廷尉，与徐孝嗣、祏、暄等连名启
诛。朓曰：“谢朓资性险薄，大彰远近。王敬则往构凶逆，
微有诚效，自尔昇擢，超越伦伍，而谿壑无厌，著于触
事。比遂扇动内外，处处奸说，妄贬乘舆，窃论宫禁，间
谤亲贤，轻议朝宰，丑言异计，非可具闻。无君之心既
著，共弃之诛宜及。臣等参议，宜下北里，肃正刑书。”诏
公等启事如此。朓资性轻险，久彰物议，直以雕虫薄
伎，见齿衣冠，昔在渚宫，构扇蕃“邸，日夜从谀，仰窥俯
画。及还京师，翻自宣露，《江汉》无波，以为己功，素论于
兹而尽，缙绅所以侧目。去夏之事，颇有微诚，赏擢曲
加，逾迈伦序，感悦未闻，陵竞弥著。遂复矫构风尘，妄
惑朱紫，诋贬朝政，疑间亲贤，巧言利口，见丑前志，涓
流纤孽，作戒远图。宜有少正之刑，以申去害之义。便
可收付廷尉，肃”明国典。又使御史中丞范岫奏收朓，
下狱死，时年三十六。朓初告王敬则，敬则女为朓妻，
常怀刀欲报朓，朓不敢相见。及为吏部郎，沈昭略谓
朓曰：“卿人地之美，无忝此职，但恨今日刑于寡妻。”朓
临败叹曰：“我不杀王公，王公由我而死。”